A BIZOTTSÁG 627/2005/EK RENDELETE
(2005. április 22.)
a tenyésztett lazacok behozatalával szembeni végleges védintézkedések bevezetéséről szóló 206/2005/EK rendelet visszavonásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a behozatalra vonatkozó közös szabályokról, valamint az 518/94/EK rendelet hatályon kívül helyezéséről szóló, 1994. december 22-i 3285/94/EK tanácsi rendeletre (1) és különösen annak 21. cikke (2) bekezdése b) pontjára,
tekintettel az egyes harmadik országokból történő behozatalra vonatkozó közös szabályokról, valamint az 1765/82/EGK, az 1766/82/EGK és a 3420/83/EGK rendelet hatályon kívül helyezéséről szóló, 1994. március 7-i 519/94/EK tanácsi rendeletre (2) és különösen annak 18. cikke (2) bekezdése b) pontjára,
mivel:
(1)
2004. március 6-án a Bizottság védvizsgálatot kezdeményezett a tenyésztett lazacoknak a Közösségbe történő behozatalával kapcsolatban. 2005. február 4-én a Bizottság a 206/2005/EK bizottsági rendelettel (3).
(2)
2004. október 23-án a Bizottság dömpingellenes vizsgálatot kezdeményezett a norvégiai eredetű tenyésztett lazacok behozatalával kapcsolatban. 2005. április 22-én a Bizottság a(z) 628/2005/EK bizottsági rendelettel (4) átmeneti dömpingellenes intézkedéseket fogadott el.
(3)
A bármilyen eredetű tenyésztett lazac behozatalával szembeni végleges védintézkedések bevezetésére egy, a 2000-2003. évekre kiterjedő vizsgálatot követően került sor. Mivel az ideiglenes ténymegállapítás szerint a 2003. október 1. és a 2004. szeptember 30. közötti időszakban a Norvégiából történő behozatal tovább növekedett, és káros dömping áll fenn, a Bizottság átmeneti dömpingellenes intézkedéseket fogadott el a norvégiai eredetű tenyésztett lazacok behozatala ellen.
(4)
A 2004. szeptember 30-át megelőző évben Norvégiából behozott tenyésztett lazacok a közösségi piac megközelítőleg 60 %-át, illetve a Közösségbe történő összbehozatal mintegy 75 %-át teszik ki. A 206/2005/EK rendeletben a Bizottság úgy találta, hogy a behozatal jelentős növekedése az azt kísérő árcsökkenés miatt megsemmisítő hatást gyakorolt a közösségi termelők nyereségességére. A norvég eredetű tenyésztett lazacok behozatalával kapcsolatos átmeneti dömpingellenes intézkedések kiküszöbölnék a behozatal tisztességtelen árkomponensét, valamint előreláthatólag lelassítanák a Közösség legnagyobb behozatali forrását képviselő Norvégiából történő behozatal mennyiségi növekedését is. Ezért az adott sajátos körülmények között a Bizottság úgy ítéli meg, hogy a dömpingellenes intézkedések kielégítően orvosolni tudják a közösségi termelésnek okozott kárt, és nincs többé szükség a védintézkedések további fenntartására, amelyek ezért a dömpingellenes intézkedések hatálybalépésével egy időben hatályukat vesztik,
ELFOGADTA EZT A RENDELETET:
Egyetlen cikk
A 206/2005/EK rendelet visszavonásra kerül.
Ez a rendelet 2005. április 27-ig lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. április 22-én.